Homilador ayollar koronavirusdan qanday saqlanishlari lozim?

Homilador ayollar koronavirus infeksiyasidan qanday saqlanishi kirek? Ushbu savolga Respublika bosh davlat sanitariya inspektori Nurmat Otabekov quyidagicha javob berdi: 
“Koronavirus infeksiyasidan saqlanish bo`yicha homiladorlar uchun alohida ko`rsatmalar mavjud emas. Kasallik havo tomchi yo`li va muloqot orqali yuqish ehtimoli kuchli bo`lgani sababli, homilador ayollar ham barcha profilaktika choralariga va karantin talablariga amal qilishlari talab etiladi.   
Hozirda alohida toifalarni davolash usullari ham mavjud emas. Hozirgi kunda Jahon sog`liqni saqlash tashkiloti qanday toifaga mansub bo`lishidan, irqidan, millatidan qat`i nazar koronavirus infeksiyasiga chalingan shaxslarni davolash bo`yicha ko`rsatmalarni ishlab chiqqan. Aynan shu davolash bayonnomalari asosida O`zbekistonda ham davolash chora-tadbirlari qo`llaniladi”.